钦定古今图书集成/理学汇编/学行典/第252卷 > 张鉴
## 钦定古今图书集成/理学汇编/学行典/第252卷 > 张鉴

按《仙居县志》：“张鉴，字伯昭，审理宅相子。为人温厚谦
让，动皆不妄，不喜言人过。人有急，辍饮食赴之，故庐
毁于火。经始之日，营宗祠而后及其私。常卜治生圹，
封植岿然，人窃而葬之，付之不校。一夕获盗，乃仇家
子，徉不识，纵之去，终身不道其名。弟伯厚，工部主事，
历仕终赵府长史。详别传。子灏，亦好行其德云。”